Η μελέτη του οστεολογικού υλικού στον οικισμό της λίμνης Κορώνειας
Creators: name: Τζάκη, Αλεξάνδρα Φωτίου
Publisher: name: Aristotle University of Thessaloniki
Year: 2021
Subjects: Οστεοαρχαιολογία
Κορώνεια
Νεολιθική περίοδος
Osteoarchaeology
Koroneia
Neolithic period

description: Η παρούσα διπλωματική εργασία εξετάζει ανθρώπινα σκελετικά κατάλοιπα από τον οικισμό της Κορώνειας, στην περιοχή του Λαγκαδά, κατά τη Μέση Νεολιθική περίοδο. Αφενός επιδιώκει την ανασύνθεση όψεων της ζωής των νεολιθικών ανθρώπων μέσω της μακροσκοπικής εξέτασης των ανθρώπινων σκελετικών καταλοίπων. Αφετέρου, μέσα από τη συνεξέταση των οστεολογικών δεδομένων και των αρχαιολογικών πληροφοριών, επιχειρεί στο βαθμό που δύναται να διευρύνει το φάσμα των γνώσεων μας για τις ταφικές πρακτικές αναζητώντας τον τρόπο που η κοινότητα των ζωντανών διαχειρίζεται το θάνατο, καθώς και το αν και με ποιον τρόπο οι κοινωνικές ταυτότητες εκφράζονται στο ταφικό πεδίο. Αναλυτικότερα, γίνεται αναφορά στην ιστορία της αρχαιολογικής έρευνας στη Νεολιθική Μακεδονία και πραγματοποιείται μια ανασκόπηση της μελέτης των ανθρώπινων σκελετικών καταλοίπων με στόχο να υπογραμμιστεί η συμβολή της οστεοαρχαιολογίας στην προσπάθεια ανασύνθεσης του τρόπου ζωής των πληθυσμών του παρελθόντος. Επιπλέον, συνοψίζονται θεωρητικές προσεγγίσεις που αφορούν ταφικές πρακτικές και παρουσιάζονται τα βασικά χαρακτηριστικά που συνθέτουν την ταφική συμπεριφορά των ανθρώπων κατά τη διάρκεια της Νεολιθικής περιόδου. Τα εν λόγω ταφικά δεδομένα παρουσιάζονται ανά χρονολογική φάση της Νεολιθικής περιόδου στη Μακεδονία και με έμφαση στις υποπεριόδους της Αρχαιότερης και της Μέσης Νεολιθικής. Στη συνέχεια, ορίζεται το περιβαλλοντικό και αρχαιολογικό πλαίσιο στο οποίο εντάσσεται ο οικισμός της Κορώνειας. Στο κυρίως μέρος της εργασίας παρουσιάζεται η μεθοδολογική προσέγγιση που ακολουθήθηκε και περιγράφεται ο τρόπος διαχείρισης του οστεολογικού υλικού. Ειδικότερα, τα ερωτήματα που διερευνώνται αφορούν την παλαιοδημογραφία, τα επίπεδα υγείας, τον τρόπο ζωής και τις διατροφικές συνήθειες των κατοίκων του οικισμού της Κορώνειας και εξετάζονται μέσω της μακροσκοπικής μελέτης, της ανάλυσης και της ερμηνείας του υλικού. Τέλος, επιχειρείται η συνεξέταση των αποτελεσμάτων της οστεολογικής μελέτης και των αρχαιολογικών δεδομένων με στόχο να διερευνηθούν οι ταφικές πρακτικές που έλαβαν χώρα στον οικισμό της Κορώνειας κατά τη Μέση Νεολιθική περίοδο. Στη συνέχεια, τα ταφικά δεδομένα συσχετίζονται αναφορικά με δεδομένα άλλων θέσεων της Νεολιθικής περιόδου στην περιοχή της Μακεδονίας με σκοπό να διασαφηνιστεί εάν συμφωνούν με την εικόνα που διαθέτουμε για την ταφική μεταχείριση των νεκρών κατά τη Νεολιθική περίοδο
description: The aim of the present thesis is the study of human skeletal remains from the settlement of Koroneia in the area of Langadas during the Middle Neolithic period. On the one hand, it seeks to reconstruct aspects of the life of Neolithic people through the macroscopic examination of human skeletal remains. On the other hand, through the co-examination of osteological data and archaeological information, it attempts to expand the range of our knowledge of burial practices by looking into how the community of the living manages death, as well as whether and how social identities were and are expressed in the burial field. Upon a reference to the history of archaeological research in Neolithic Macedonia, a brief discussion about the study of human skeletal remains is carried out in order to highlight the contribution of osteoarchaeology in the effort to reconstruct the way of life of past populations. In addition, theoretical approaches to burial practices are briefly presented along with the essential characteristics that compose the burial behaviour of people during the Neolithic period. These burial data, in particular, are presented by chronological phase – that is, of the Neolithic period in Macedonia – and with emphasis on the sub-periods of the Early and Middle Neolithic. Furthermore, the environmental and archaeological framework – and through it, the settlement of Koroneia – is defined. In the main part of the thesis, the methodological approach and the way human skeletal remains have and are being managed are presented. In particular, the questions under examination refer to demography, patterns of health, lifestyle and diet of the Koroneia settlement's inhabitants and are examined using macroscopic study, analysis and interpretation of the osteological material of this settlement. Finally, an attempt is made to examine the results of the osteological study and the archaeological data in order to shed light on the burial practices in use in the settlement of Koroneia during the Middle Neolithic period. Following that, burial data from the settlement of Koroneia are correlated with data from other sites of the Neolithic period in the region of Macedonia, trying thus to clarify whether the burial data resulting from the settlement of Koroneia correspond to the image we have for the burial treatment during the Neolithic period